Međunarodni univerzitet "Al-Madinah"

Međunarodni univerzitet "Al-Madinah" (engl. Al-Madinah International University) (kraće MEDIU) je priznati malezijski univerzitet sa islamskim predznakom koji nudi studije na arapskom i engleskom jeziku za sve nivoe visokog obrazovanja – osnovne, diplomske i doktorske akademske studije. Lokacija MEDIU je u gradu Šah Alam u Maleziji.

 Historija 
MEDIU - MED(Medinah) + I(International) + U(University). Ime je dobio po Medini, svetom gradu na zapadu Saudijske Arabije. Ideja o osnivanju MEDIU univerziteta nastala je u Medini (Saudijska Arabija) od strane nekoliko uglednih islamskih učenjaka koji su željeli pružiti moderne i napredne obrazovne alate svim muslimanima svijeta. Ministarstvo visokog obrazovanja (MOHE) u Maleziji dodjeljuje odobrenje za MEDIU kao malezijski univerzitet 26. decembra 2006. godine, a naknadno je registrovan 20. juna 2007. godine pod kodom: (KPT/JPS/DFT/US/B22).

Prva faza uspostave MEDIU započeo je u Medini 2004. godine. Univerzitet je prihvatio poziv iz malezijskog ministarstva visokog obrazovanja za otvaranje centra u Maleziji 19. juna 2006. Univerzitet otvara prvi ured u Maleziji 2006. godine. Preseljenje u trenutni ured u Plaza Masalam 9, Šah Alam biva u oktobru 2007.

Univerzitet dobiva konačno odobrenje iz malezijskog ministarstva visokog obrazovanja 20. juna 2007. Univerzitet prima prvu skupinu od 250 studenata iz Indonezije u februaru 2008. U julu 2008., univerzitet prima 220 studenata iz Singapura, Tajlanda, Malezije i Japana. Širenje je započelo u novembru 2008. Za manje od godinu dana, univerzitet je primio 1208 studenata u razne akademske discipline.

Univerzitet je svjedočio veliku potražnju za dostupne discipline, broj zahtjeva je dosegnuo na 2894 do septembra 2008. Univerzitet je počeo primati studente sa Bliskog Istoka u septembru 2008. Primljeno je 342 učenika iz Saudijske Arabije, 175 iz Kuvajta, i jedan student iz Bahreina.

2008. godine, 10 doktora i više od 30 profesora dodijeljeni su za upravljanje odgojno-obrazovnim procesom za ove studente. Do 2010. godine, na MEDIU studira 2991 student na daljinu iz 90 zemalja svijeta. Iste godine otvara se klasični način nastave (on-campus) u Šah Alamu.

 Studiranje 
MEDIU omogućava slobodu za studente da studiraju na daljinu (on-line), kao i klasične (on-campus) studije u glavnom edukativnom centru u Šah Alam, u Maleziji. Univerzitet trenutno nudi studije iz područja islamskih nauka, arapskog jezika, poslovne ekonomije, informacijske tehnologije, inženjeriga i pedagogije, kao i mnoge kratke kurseve.

 Organizacija 

 Fakulteti 
Fakultet islamskih nauka; 
Fakultet arapskog jezika; 
Fakultet računarstva i informacione tehnologije; 
Fakultet finansija i menadžmenta; 
Pedagoški fakultet;
Fakultet inženjeringa; 
Institut za postdiplomske studije; 
Institut pripremnih studija; 
Centar za jezik;

 Edukativni centri 
 Evropa: London.
 Afrika: Maroku i Kairo.
 Bliski Istok: Medina i Kuvajt. 
 Istočna Azija: Šah Alam, Džakarta, Singapur i Bangkok.

 Digitalna biblioteka 
Digitalna biblioteka (Mediu Digital Library) je osnovana da služi studentima, naučnicima i MEDIU zajednici. Ova digitalna biblioteka pruža besplatan naučni materijal za članove i omogućuje im pristup gdje god i kad god im je potrebno.

 Vanjski linkovi 
 Listing of Private Higher Educational Institutions 
 Zvanicna stranica
 Books Repository
 files Repository
 Oficijalni MEDIU report
 webometrics info
 The International Association of Universities (IAU)
 UTUSAN
 MSC Malaysia

Kategorija:Obrazovanje u Maleziji‎
Kategorija:Fakulteti u Maleziji